turjo4nis/wikipedia-bn-dump-20250701 huggingface dataset:
ফজলে রাব্বী (ফুটবলার)

মোহাম্মদ ফজলে রাব্বী (জন্ম: ১৬ মে ১৯৯৬; ফজলে রাব্বী নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন।

২০১৩–১৪ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৬ মৌসুম অতিবাহিত করেছেন। ২০১৯–২০ মৌসুমে, তিনি শেখ রাসেল হতে শেখ জামালে যোগদান করেছেন, যেখানে তিনি ৯ ম্যাচে অংশগ্রহণ করেছেন। পরবর্তীকালে, তিনি রহমতগঞ্জের হয়ে খেলেছেন। ২০২২–২৩ মৌসুমে, তিনি রহমতগঞ্জ হতে বাংলাদেশী ক্লাব মুক্তিযোদ্ধা সংসদে যোগদান করেছেন।

২০১৬ সালে, রাব্বী বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

প্রারম্ভিক জীবন
মোহাম্মদ ফজলে রাব্বী ১৯৯৬ সালের ১৬ই মে তারিখে বাংলাদেশে জন্মগ্রহণ করেছেন।

আন্তর্জাতিক ফুটবল
২০১৬ সালের ২৪শে মার্চ তারিখে, মাত্র ১৯ বছর ১০ মাস ৯ দিন বয়সে, রাব্বী জর্ডানের বিরুদ্ধে ২০১৮ ফিফা বিশ্বকাপ বাছাইপর্বের দ্বিতীয় পর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮২তম মিনিটে রক্ষণভাগের খেলোয়াড় আতিকুর রহমান মিশুর বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ৮–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রাব্বী মাত্র ১ ম্যাচে করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 

জীবিত ব্যক্তি
১৯৯৫-এ জন্ম
ফুটবল রক্ষণভাগের খেলোয়াড়
বাংলাদেশের আন্তর্জাতিক ফুটবলার
বাংলাদেশী ফুটবলার
মুক্তিযোদ্ধা সংসদ ক্রীড়া চক্রের ফুটবলার
শেখ রাসেল ক্রীড়া চক্রের ফুটবলার
শেখ জামাল ধানমন্ডি ক্লাবের ফুটবলার
রহমতগঞ্জ এমএফএস-এর ফুটবলার
কুমিল্লার ব্যক্তি
চট্টগ্রাম বিভাগের ক্রীড়াবিদ
২০১৮ এশিয়ান গেমসের ফুটবলার
বাংলাদেশ ফুটবল প্রিমিয়ার লিগের খেলোয়াড়
আবাহনী লিমিটেডের (চট্টগ্রাম) ফুটবলার
২১শ শতাব্দীর বাংলাদেশী পুরুষ ক্রীড়াবিদ
ব্রাদার্স ইউনিয়নের ফুটবলার
বাংলাদেশী পুরুষ ফুটবলার
বাংলাদেশের আন্তর্জাতিক যুব ফুটবলার
পুরুষ ফুটবল মধ্যমাঠের খেলোয়াড়
এশিয়ান গেমসে বাংলাদেশের প্রতিযোগী
আতিকুর রহমান ফাহাদ

মোহাম্মদ আতিকুর রহমান ফাহাদ (জন্ম: ১৫ সেপ্টেম্বর ১৯৯৫; আতিকুর রহমান ফাহাদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।

২০১৩–১৪ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৬–১৭ মৌসুমে তিনি ঢাকা আবাহনীতে যোগদান করেছেন। ২০১৯–২০ মৌসুমে, তিনি ঢাকা আবাহনী হতে বসুন্ধরা কিংসে যোগদান করেছেন।

২০১৪ সালে, ফাহাদ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। ২০১৬ সালে, বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১২ ম্যাচে অংশগ্রহণ করেছেন।

প্রারম্ভিক জীবন 
মোহাম্মদ আতিকুর রহমান ফাহাদ ১৯৯৫ সালের ১৫ই সেপ্টেম্বর তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
ফাহাদ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২৩ দলের হয়ে তিনি ২০১৪ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল; উক্ত প্রতিযোগিতায় তিনি ১টি ম্যাচে অংশগ্রহণ করেছিলেন। এছাড়াও ২০১৮ সালে তিনি বাংলাদেশ অনূর্ধ্ব-২৩ দলের হয়ে ২০১৮ এশিয়ান গেমসে ১৬ দলের পর্বে অংশগ্রহণ করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ৫ ম্যাচে অংশগ্রহণ করেছেন।

২০১৬ সালের ১৮ই মার্চ তারিখে, মাত্র ২০ বছর ৬ মাস ৪ দিন বয়সে, ডান পায়ে ফুটবল খেলায় পারদর্শী ফাহাদ সংযুক্ত আরব আমিরাতের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচে বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি একজন মধ্যমাঠের খেলোয়াড় হিসেবে খেলেছেন। ম্যাচটি বাংলাদেশ ৬–১ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে ফাহাদ মাত্র ১টি ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 
 
 
 
 

১৯৯৫-এ জন্ম
জীবিত ব্যক্তি
বাংলাদেশী ফুটবলার
ফুটবল মধ্যমাঠের খেলোয়াড়
আবাহনী লিমিটেডের (চট্টগ্রাম) ফুটবলার
আবাহনী লিমিটেডের (ঢাকা) ফুটবলার
বসুন্ধরা কিংসের ফুটবলার
বাংলাদেশের আন্তর্জাতিক ফুটবলার
এশিয়ান গেমসে বাংলাদেশের প্রতিযোগী
বাংলাদেশের আন্তর্জাতিক যুব ফুটবলার
২০১৪ এশিয়ান গেমসের ফুটবলার
চট্টগ্রামের ক্রীড়াবিদ
ফর্টিস ফুটবল ক্লাবের খেলোয়াড়
বাংলাদেশ ফুটবল প্রিমিয়ার লিগের খেলোয়াড়
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
পুরুষ ফুটবল মধ্যমাঠের খেলোয়াড়
শেখ জামাল ধানমন্ডি ক্লাবের ফুটবলার
চুনারুঘাট ইউনিয়ন

চুনারুঘাট ইউনিয়ন বাংলাদেশর সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা।

ইতিহাস

অবস্থান ও সীমানা

রেলপথ 

হবিগঞ্জ বাজার–শায়েস্তাগঞ্জ–বাল্লা রেলপথ 

উপনবেশিক ব্রিটিশ শাসন আমলে তৎকালীন (অবিভক্ত ব্রিটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় রেলপথে ট্রেন চলাচল শুরু হয়। ব্রিটিশ সরকার ১৯২৮ সালে হবিগঞ্জ বাজার-শায়েস্তাগঞ্জ-বাল্লা রেলপথ নির্মাণ করে গড়ে তুলে অবকাঠামো। ২০০৩ সালে এ লাইনে ট্রেন চলাচল বন্ধ হয়ে যায়।

শায়েস্তাগঞ্জ-হবিগঞ্জ রেলপথ সেকশনে চারটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৮ সালে। 

 হবিগঞ্জ বাজার
 হবিগঞ্জ কোর্ট 
 ধুলিয়াখাল 
 পাইকপাড়া 

শায়েস্তাগঞ্জ জংশন 

বি.দ্র.: শায়েস্তাগঞ্জ রেলওয়ে স্টেশন ১৯০৩ সালে আসাম বেঙ্গল রেলওয়ে কর্তৃক প্রতিষ্ঠিত হয়। ১৯২৮-২৯ সালে হবিগঞ্জ বাজার-শায়েস্তাগঞ্জ-বাল্লা রেলপথ সংযোগ ফাঁড়ি যোগাযোগ চালু হলে এটি জংশন রেলওয়ে স্টেশনে পরিণত হয়। 

শায়েস্তাগঞ্জ-চুনারুঘাট রেলপথ সেকশনে সাতটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৯ সালে। 

 বারকোটা 
 শাকির মোহাম্মদ 
 সুতাং বাজার 
 চুনারুঘাট
 আমু রোড
 আসামপারা 
 বাল্লা

আয়তন ও জনসংখ্যা 
আয়তন:  ২০.৩৭ ব: কি: মি:। জনসংখ্যা ২৪৫৫২ জন (পুরুষ-১২,৫৪১ জন ও মহিলা-১২,০১১ জন)

প্রশাসনিক এলাকা 
এই ইউনিয়নটি নিন্মলিখিত গ্রাম নিয়ে গঠিত:
তেলিউত্তা
 গোগাউড়া
 শাইলগাছ
 নুরমোহাম্মদপুর
 হাবিবপুর
 কাটাখিলা 
 দক্ষিণ নরপতি
 ফুলবাড়ী
 মুখিপুর 
 মধ্য নরপতি 
উত্তর নরপতি
 জাজিউতা
 মুড়ারবন্দ 
ঘরগাঁও 
চুরতা
 মিরেরপাড়া
 শিরীকান্দী 
 হাসারগাঁও
 গোলগাঁও
 চৌপট 
 জিকুয়া
 শেখেরগাঁও
 করিমপুর
 রামশ্রী
 আলাপুর

শিক্ষা প্রতিষ্ঠান

দর্শনীয় স্থান 
 মুড়ারবন্দ গ্রামে রয়েছে সিপাহসালার সৈয়দ নাসিরউদ্দিনের মাজার শরীফ, যা পূর্ব-পশ্চিমে শায়িত।

তথ্যসূত্র

চুনারুঘাট উপজেলার ইউনিয়ন
মুহাম্মাদ বুহারি

মুহাম্মাদ বুহারি জিসিএফআর (জন্ম ১৭ ডিসেম্বর ১৯৪২) একজন নাইজেরিয়ান রাজনীতিবিদ এবং ২০১৫ সাল থেকে নাইজেরিয়ার রাষ্ট্রপতি। তিনি নাইজেরিয়ান সেনাবাহিনীতে একজন অবসরপ্রাপ্ত মেজর জেনারেল এবং সামরিক অভ্যুত্থানে ক্ষমতা গ্রহণের পর ৩১ ডিসেম্বর ১৯৮৩ থেকে ২৭ আগস্ট ১৯৮৫ পর্যন্ত রাষ্ট্রের প্রধান হিসেবে দায়িত্ব পালন করেন।  বাহারিজম শব্দটি বাহারি সামরিক সরকারকে হিসাবে চিহ্নিত করা হয়। 

২০০৩, ২০০৭ এবং ২০১১ সালের সাধারণ নির্বাচনে তিনি নাইজেরিয়ার প্রেসিডেন্টের কার্যালয়ে ব্যর্থ হন। ২০১৪ সালের ডিসেম্বরে, তিনি ২০১৫ সালের সাধারণ নির্বাচনের জন্য অল প্রগ্রেসিভ কংগ্রেসের রাষ্ট্রপতি প্রার্থী হিসেবে আবির্ভূত হন। বুহারি নির্বাচনে জিতেছেন, বর্তমান প্রেসিডেন্ট গুডলুক জনাথনকে পরাজিত করেছেন। এটি নাইজেরিয়ার ইতিহাসে প্রথমবারের মত চিহ্নিত হয়েছিল যে একজন সাধারণ সভাপতি একজন সাধারণ নির্বাচনে একজন বিরোধী প্রার্থীকে পরাজিত করেছিলেন। ২৯ মে ২০১৫ সালে তিনি শপথ গ্রহণ করেন। ফেব্রুয়ারি ২০১৯ -এ বুধারি পুনরায় নির্বাচিত হন এবং তার নিকটতম প্রতিদ্বন্দ্বী আতিকু আবুবকরকে ৩ মিলিয়নেরও বেশি ভোট দিয়ে পরাজিত করেন। 

বুহারি বলেছেন যে তিনি সামরিক শাসনের সময় যা কিছু করেছিলেন তার দায়িত্ব তিনি গ্রহণ করেন এবং তিনি অতীত পরিবর্তন করতে পারেন না। তিনি নিজেকে "রূপান্তরিত গণতন্ত্র" হিসাবে বর্ণনা করেছেন।

তথ্যসূত্র 

নাইজেরিয়ার রাষ্ট্রপতি
জীবিত ব্যক্তি
অভ্যুত্থানে ক্ষমতা গ্রহণকারী নেতা
অভ্যুত্থানে ক্ষমতাচ্যুত নেতা
১৯৪২-এ জন্ম
নাইজেরীয় মুসলিম
মনিরা সুলতানা

মনিরা সুলতানা হলেন একজন বাংলাদেশি রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি  একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।

তথ্যসূত্র

বাংলাদেশ আওয়ামী লীগের রাজনীতিবিদ
ময়মনসিংহ জেলার রাজনীতিবিদ
একাদশ জাতীয় সংসদ সদস্য
রাজনীতিতে বাংলাদেশী নারী
জীবিত ব্যক্তি
ময়মনসিংহ জেলার ব্যক্তি
জাতীয় সংসদের মহিলা সদস্য
২১শ শতাব্দীর বাংলাদেশী নারী রাজনীতিবিদ
আদিবা আনজুম মিতা

আদিবা আনজুম মিতা হলেন একজন বাংলাদেশি রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।

তথ্যসূত্র 

বাংলাদেশ আওয়ামী লীগের রাজনীতিবিদ
রাজশাহী জেলার রাজনীতিবিদ
একাদশ জাতীয় সংসদ সদস্য
রাজনীতিতে বাংলাদেশী নারী
জীবিত ব্যক্তি
রাজশাহী জেলার ব্যক্তি
জাতীয় সংসদের মহিলা সদস্য
২১শ শতাব্দীর বাংলাদেশী নারী রাজনীতিবিদ
অপরাজিতা হক

অপরাজিতা হক হলেন একজন বাংলাদেশী রাজনীতিবিদ, যিনি বাংলাদেশ আওয়ামী লীগের রাজনীতির সাথে যুক্ত। তিনি একাদশ ও দ্বাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করেছেন। তার বাবা খন্দকার আসাদুজ্জামান টাঙ্গাইল-২ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

তথ্যসূত্র 

১৯৬৪-এ জন্ম
বাংলাদেশ আওয়ামী লীগের রাজনীতিবিদ
টাঙ্গাইল জেলার রাজনীতিবিদ
একাদশ জাতীয় সংসদ সদস্য
রাজনীতিতে বাংলাদেশী নারী
জীবিত ব্যক্তি
জাতীয় সংসদের মহিলা সদস্য
২১শ শতাব্দীর বাংলাদেশী নারী রাজনীতিবিদ
দ্বাদশ জাতীয় সংসদ সদস্য
জাকিয়া তাবাসসুম

জাকিয়া তাবাসসুম হলেন একজন বাংলাদেশি রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি  একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।

পরিবার 

বৃহত্তর দিনাজপুর জেলা এবং মহান মুক্তিযুদ্ধের অন্যতম শীর্ষ সংগঠক জননেতা অ্যাডভোকেট মো. আজিজুর রহমান এম,এন,এ তার বাবা। কবি ও সাংস্কৃতিক ব্যক্তিত্ব মুজতবা আহমেদ মুরশেদ তার ভাই।  চার ভাই চার বোনের মধ্যে তিনি সবার ছোটো।

অন্যান্য তথ্য 
জাকিয়া তাবাসসুম জুঁই একজন সাহিত্যমনা ও সাংস্কৃতিক ব্যক্তিত্ব। ২৩ জুন ২০১৯, বাংলাদেশ আওয়ামীলীগ-এর প্রতিষ্ঠাবার্ষিকীতে ১১তম জাতীয় সংসদের ২০১৯-২০২০ জাতীয় অর্থ বাজেট অধিবেশনে তিনি তার বক্তব্যের শুরুতে স্বরচিত গানের কলির মাধ্যমে (আমরা পেয়েছি তোমায়- জাতির পিতা, জাতির পিতা / তুমি দিয়েছো আমায়- স্বাধীনতা, স্বাধীনতা) হাজার বছরের শ্রেষ্ঠ বাঙালি বঙ্গবন্ধু শেখ মুজিবুর রহমান ও প্রধানমন্ত্রী শেখ হাসিনার প্রতি শ্রদ্ধাজ্ঞাপন করেছেন। তিনি দিনাজপুর লেখক পরিষদ-এর প্রতিষ্ঠাকালীন সাধারণ সম্পাদক ও বতর্মান কমিটির সভাপতি।

তথ্যসূত্র

বাংলাদেশ আওয়ামী লীগের রাজনীতিবিদ
দিনাজপুর জেলার রাজনীতিবিদ
একাদশ জাতীয় সংসদ সদস্য
রাজনীতিতে বাংলাদেশী নারী
জীবিত ব্যক্তি
জাতীয় সংসদের মহিলা সদস্য
দিনাজপুর জেলার ব্যক্তি
২১শ শতাব্দীর বাংলাদেশী নারী রাজনীতিবিদ
গ্লোরিয়া ঝর্ণা সরকার

গ্লোরিয়া ঝর্ণা সরকার হলেন একজন বাংলাদেশি আইনজীবী ও রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি  একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন। তিনি বাংলাদেশের প্রথম ক্যাথলিক খ্রিষ্টান নারী সাংসদ।

তথ্যসূত্র

১৯৭৯-এ জন্ম
বাংলাদেশ আওয়ামী লীগের রাজনীতিবিদ
খুলনা জেলার রাজনীতিবিদ
একাদশ জাতীয় সংসদ সদস্য
রাজনীতিতে বাংলাদেশী নারী
জীবিত ব্যক্তি
বাংলাদেশী নারী আইনজীবী
বাংলাদেশী খ্রিস্টান
খুলনা জেলার ব্যক্তি
জাতীয় সংসদের মহিলা সদস্য
২১শ শতাব্দীর বাংলাদেশী নারী রাজনীতিবিদ
২১শ শতাব্দীর বাংলাদেশী আইনজীবী
প্রাণতোষ কুমার দাস

প্রাণতোষ কুমার দাস (জন্ম: ১ জুলাই ১৯৮২; প্রাণতোষ কুমার দাস নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন।

২০০৭–০৮ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০০৯ সালে, প্রাণতোষ বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১১ ম্যাচে ১টি গোল করেছেন।

দলগতভাবে, প্রাণতোষ এপর্যন্ত ৯টি শিরোপা জয়লাভ করেছেন, যার সবগুলো ঢাকা আবাহনীর হয়ে জয়লাভ করেছেন।

প্রারম্ভিক জীবন
প্রাণতোষ কুমার দাস ১৯৮২ সালের ১লা জুলাই তারিখে বাগেরহাট জেলার সদর থানাধীন কররী গ্রামে বাংলাদেশে জন্মগ্রহণ করেছেন। ক্ষুদ্রচাকশ্রী সরকারি প্রাথিমিক বিদ্যালয় থেকে প্রাথমিক শিক্ষা গ্রহণ করেন এবং পরবর্তীতে মুধুদিয়া ইচ্ছাময়ী মাধ্যমিক বিদ্যালয় থেকে এসএসসি পাশ করেন। ছোট বেলা থেকেই ফুটবল নিয়ে তার সময় কাটতো, বাগেরহাট জেলার আন্ডার ১৪ টিমে দিগন্ত প্রসারী ক্রীড়াচক্রের হয়ে খেলতো।

আন্তর্জাতিক ফুটবল
২০০৯ সালের ৪ঠা ডিসেম্বর তারিখে, মাত্র ২৭ বছর ৫ মাস ৪ দিন বয়সে, প্রাণতোষ ভুটানের বিরুদ্ধে ২০০৯ সাফ চ্যাম্পিয়নশিপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ৪–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে প্রাণতোষ সর্বমোট ২ ম্যাচে ১টি গোল করেছেন। জাতীয় দলের হয়ে অভিষেক ম্যাচেই বাংলাদেশের জার্সি গায়ে প্রথম গোলটি করেন; ভুটানের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ
 
 
 
 

ফুটবল মধ্যমাঠের খেলোয়াড়
বাংলাদেশের আন্তর্জাতিক ফুটবলার
বাংলাদেশী ফুটবলার
জন্মের স্থান অনুপস্থিত (জীবিত ব্যক্তি)
১৯৮২-এ জন্ম
জীবিত ব্যক্তি
বাংলাদেশী হিন্দু
আবাহনী লিমিটেডের (ঢাকা) ফুটবলার
আরামবাগ ক্রীড়া সংঘের ফুটবলার
ব্রাদার্স ইউনিয়নের ফুটবলার
বাগেরহাট জেলার ব্যক্তি
খুলনা বিভাগের ক্রীড়াবিদ
২০শ শতাব্দীর বাংলাদেশী পুরুষ ক্রীড়াবিদ
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
পুরুষ ফুটবল মধ্যমাঠের খেলোয়াড়
জনি টেলর

জন মরিস জনি টেলর (; জন্ম: ১০ অক্টোবর, ১৮৯৫ - মৃত্যু: ১২ মে, ১৯৭১) নিউ সাউথ ওয়েলসের সিডনির স্ট্যানমোর এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ও রাগবি ইউনিয়ন খেলোয়াড় ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২০ থেকে ১৯২৬ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন জন টেলর নামে পরিচিত জনি টেলর। দলে তিনি মূলতঃ ডানহাতি ব্যাটসম্যান হিসেবে খেলতেন।

প্রথম-শ্রেণীর ক্রিকেট 
১৯০৬ থেকে ১৯১৫ সাল পর্যন্ত নিউইংটন কলেজে পড়াশোনা করেছেন। এরপর সিডনি বিশ্ববিদ্যালয়ের অধীনে সেন্ট অ্যান্ড্রুজ কলেজে অধ্যয়ন করেন। প্রথম বিশ্বযুদ্ধ চলাকালে ফার্স্ট অস্ট্রেলিয়ান ইম্পেরিয়াল ফোর্সে যোগ দেন। আর্টিলেরি গানার হিসেবে কাজ করেন। যুদ্ধ শেষ হবার পর অস্ট্রেলিয়ান ইম্পেরিয়াল ফোর্সেস ক্রিকেট দলের সদস্যরূপে অন্তর্ভুক্ত হন। ব্রিটেন, দক্ষিণ আফ্রিকা ও অস্ট্রেলিয়ায় ২৮টি প্রথম-শ্রেণীর খেলায় অংশ নেন। ১৯১৩-১৪ মৌসুম থেকে ১৯২৬-২৭ মৌসুম পর্যন্ত জনি টেলরের প্রথম-শ্রেণীর খেলোয়াড়ী জীবন চলমান ছিল।

টেস্ট ক্রিকেট 
সমগ্র খেলোয়াড়ী জীবনে বিশ টেস্টে অংশগ্রহণ করেছেন জনি টেলর। ১৭ ডিসেম্বর, ১৯২০ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১০ জুলাই, ১৯২৬ তারিখে লিডসে একই দলের বিপক্ষে সর্বশেষ টেস্টে অংশ নেন তিনি।

১৯২০ থেকে ১৯২৬ সালের মধ্যে ২০ টেস্টে অংশ নেন তিনি। ১৯২৪-২৫ মৌসুমে ইংল্যান্ড দল অস্ট্রেলিয়ায় খেলতে আসে। সিডনিতে দশম উইকেট জুটিতে সফরকারী দলের বিপক্ষে আর্থার মেইলির সাথে রেকর্ডসংখ্যক রান তুলেন। ১১ জুলাই, ২০১৩ তারিখে ফিল হিউজ ও অ্যাস্টন অ্যাগার এ রেকর্ড ভাঙ্গার পূর্ব-পর্যন্ত অক্ষত ছিল।

ব্যক্তিগত জীবন 
ক্রিকেট খেলার পাশাপাশি রাগবি ইউনিয়ন খেলায়ও সিদ্ধহস্তের পরিচয় তুলে ধরেন জনি টেলর। ১৯২২ সালে ওয়ালাবাইসের সদস্যরূপে নিউজিল্যান্ডীয় মাউরিসের বিপক্ষে দুইটি রাগবি ইউনিয়ন টেস্টে অংশগ্রহণ করেছিলেন।

১২ মে, ১৯৭১ তারিখে ৭৬ বছর বয়সে নিউ সাউথ ওয়েলসের তুরামুরা এলাকায় জনি টেলরের দেহাবসান ঘটে।

তথ্যসূত্র

আরও দেখুন 
 শেফিল্ড শিল্ড
 হপার লেভেট
 টমি অ্যান্ড্রুজ
 ভিক্টোরিয়া ক্রিকেট দল
 অস্ট্রেলীয় টেস্ট ক্রিকেটারদের তালিকা

বহিঃসংযোগ 

 
 

১৮৯৫-এ জন্ম
১৯৭১-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ান ইম্পেরিয়াল ফোর্স টুরিং একাদশের ক্রিকেটার
অস্ট্রেলীয় দন্তচিকিৎসক
নিউ সাউথ ওয়েলসের ক্রিকেটার
অস্ট্রেলীয় রাগবি ইউনিয়ন খেলোয়াড়
জাকিয়া পারভীন খানম

জাকিয়া পারভীন খানম হলেন একজন বাংলাদেশি রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি  একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।

জন্ম ও পারিবারিক জীবন 
জাকিয়া পারভীন কিশোরগঞ্জের কটিয়াদীর উত্তর চান্দপুরে জন্মগ্রহণ করেন। তার পিতা সাবেক এমপি মোস্তাফিজুর রহমান খান চুন্নু মিয়া। তিনি আওয়ামী লীগের কেন্দ্রীয় কমিটির সাংগঠনিক সম্পাদক আহামদ হোসেনের স্ত্রী।

রাজনৈতিক ও কর্মজীবন 
জাকিয়া নব্বই দশকে ইডেন মহিলা কলেজ ছাত্রলীগের সভাপতি ছিলেন। তিনি বর্তমানে কেন্দ্রীয় যুব মহিলা লীগের সহ-সভাপতি।

তথ্যসূত্র

বাংলাদেশ আওয়ামী লীগের রাজনীতিবিদ
নেত্রকোণা জেলার রাজনীতিবিদ
একাদশ জাতীয় সংসদ সদস্য
রাজনীতিতে বাংলাদেশী নারী
জীবিত ব্যক্তি
নেত্রকোণা জেলার ব্যক্তি
জাতীয় সংসদের মহিলা সদস্য
২১শ শতাব্দীর বাংলাদেশী নারী রাজনীতিবিদ
সুলতানা নাদিরা

সুলতানা নাদিরা হলেন একজন বাংলাদেশি রাজনীতিবিদ যিনি বরগুনা-২ আসনের সংসদ সদস্য ছিলেন।

রাজনৈতিক জীবন
সুলতানা নাদিরা  তিনি বরগুনা-২ আসন থেকে দ্বাদশ জাতীয় সংসদে নির্বাচিত হন। ইতিপূর্বে, একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

পারিবারিক জীবন
সুলতানা নাদিরার স্বামী গোলাম সবুর টুলু বরগুনা-২ আসনের সাংসদ ছিলেন।

তথ্যসূত্র

বাংলাদেশ আওয়ামী লীগের রাজনীতিবিদ
বরগুনা জেলার রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
রাজনীতিতে বাংলাদেশী নারী
জীবিত ব্যক্তি
বরগুনা জেলার ব্যক্তি
২১শ শতাব্দীর বাংলাদেশী নারী রাজনীতিবিদ
জাতীয় সংসদের মহিলা সদস্য
শবনম জাহান

শবনম জাহান হলেন একজন বাংলাদেশি রাজনীতিবিদ যিনি বাংলাদেশ মহিলা আওয়ামী লীগের বর্তমান সাধারণ সম্পাদক। তিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।

তথ্যসূত্র

বাংলাদেশ আওয়ামী লীগের রাজনীতিবিদ
ঢাকা জেলার রাজনীতিবিদ
একাদশ জাতীয় সংসদ সদস্য
রাজনীতিতে বাংলাদেশী নারী
জীবিত ব্যক্তি
ঢাকা জেলার ব্যক্তি
২১শ শতাব্দীর বাংলাদেশী নারী রাজনীতিবিদ
১৯৬২-এ জন্ম
জাতীয় সংসদের মহিলা সদস্য
দ্বাদশ জাতীয় সংসদ সদস্য
জুয়েল রানা

মোহাম্মদ জুয়েল রানা (জন্ম: ২৫ ডিসেম্বর ১৯৯৫; জুয়েল রানা নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেলে থাকেন।

২০১৩–১৪ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৪–১৫ মৌসুমে তিনি ঢাকা মোহামেডানে যোগদান করেছেন, যেখানে তিনি ২০ ম্যাচে ৭টি গোল করেছেন। ঢাকা মোহামেডানে ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি সাইফের হয়ে খেলেছেন। ২০১৮–১৯ মৌসুমে, তিনি সাইফ হতে বাংলাদেশী ক্লাব ঢাকা আবাহনীতে যোগদান করেছেন।

২০১৪ সালে, জুয়েল বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০১৫ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৫ ম্যাচে ১টি গোল অংশগ্রহণ করেছেন।

প্রারম্ভিক জীবন
মোহাম্মদ জুয়েল রানা ১৯৯৫ সালের ২৫শে ডিসেম্বর তারিখে বাংলাদেশের ঝিনাইদহে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
জুয়েল বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।

২০১৫ সালের ৩০শে মে তারিখে, মাত্র ১৯ বছর ৫ মাস ৬ দিন বয়সে, জুয়েল সিঙ্গাপুরের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৪৫তম মিনিটে মধ্যমাঠের খেলোয়াড় সোহেল রানার বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ২–১ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জুয়েল সর্বমোট ১১ ম্যাচে অংশগ্রহণ করেছেন। জাতীয় দলের হয়ে অভিষেকের ৬ বছর, ৫ মাস ও ১৭ দিন পর, বাংলাদেশের জার্সি গায়ে প্রথম গোলটি করেছেন; ২০২১ সালের ১৬ই নভেম্বর তারিখে, শ্রীলঙ্কার বিরুদ্ধে ম্যাচের ৭১তম মিনিটে বাংলাদেশের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ
 
 
 
 

১৯৯৫-এ জন্ম
জীবিত ব্যক্তি
এশিয়ান গেমসে বাংলাদেশের প্রতিযোগী
ফুটবল মধ্যমাঠের খেলোয়াড়
বাংলাদেশের আন্তর্জাতিক ফুটবলার
বাংলাদেশী ফুটবলার
২০১৪ এশিয়ান গেমসের ফুটবলার
আবাহনী লিমিটেডের (ঢাকা) ফুটবলার
ঝিনাইদহ জেলার ব্যক্তি
খুলনা বিভাগের ক্রীড়াবিদ
বাংলাদেশ ফুটবল প্রিমিয়ার লিগের খেলোয়াড়
বাংলাদেশী পুরুষ ফুটবলার
বাংলাদেশের আন্তর্জাতিক যুব ফুটবলার
পুরুষ ফুটবল মধ্যমাঠের খেলোয়াড়
ব্রাদার্স ইউনিয়নের ফুটবলার
মোহামেডান স্পোর্টিং ক্লাবের (ঢাকা) ফুটবলার
শেখ জামাল ধানমন্ডি ক্লাবের ফুটবলার
সাইফ স্পোর্টিং ক্লাবের ফুটবলার
রহমতগঞ্জ এমএফএস-এর ফুটবলার
আমিনুর রহমান সজীব

মোহাম্মদ আমিনুর রহমান সজীব (জন্ম: ১৮ জুন ১৯৯৪; আমিনুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় খেলোয়াড় হিসেবে খেলে থাকেন।

২০১৩–১৪ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করলেও একটি ম্যাচেও অংশগ্রহণ করেননি। ২০১৬–১৭ মৌসুমে, তিনি ঢাকা আবাহনী হতে ঢাকা মোহামেডানে যোগদান করেছিলেন, যেখানে তিনি ১৩ ম্যাচে ১টি গোল করেছিলেন। ২০২১–২২ মৌসুমে, তিনি ঢাকা মোহামেডান হতে বাংলাদেশী ক্লাব মুক্তিযোদ্ধা সংসদে যোগদান করেছেন।

২০১৪ সালে, সজীব বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। একই বছরে তিনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।

প্রারম্ভিক জীবন 
মোহাম্মদ আমিনুর রহমান সজীব ১৯৯৪ সালের ১৮ই জুন তারিখে বাংলাদেশের জন্মগ্রহণ করেছেন।

আন্তর্জাতিক ফুটবল 
সজীব বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২৩ দলের হয়ে তিনি ২০১৪ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করে ১টি গোল করেছেন। তিনি ২০১৪ সালের ২২শে সেপ্টেম্বর তারিখে অনুষ্ঠিত ২০১৪ এশিয়ান গেমসের গ্রুপ পর্বে নিজেদের শেষ ম্যাচে হংকং অনূর্ধ্ব-২৩ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।

২০১৫ সালের ১৭ই নভেম্বর তারিখে, মাত্র ২১ বছর ৫ মাস বয়সে, সজীব অস্ট্রেলিয়ার বিরুদ্ধে ২০১৮ ফিফা বিশ্বকাপ বাছাইপর্বের দ্বিতীয় পর্বে গ্রুপ বি-এর ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮২তম মিনিটে আক্রমণভাগের খেলোয়াড় নাবিব নেওয়াজ জীবনের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি একজন আক্রমণভাগের খেলোয়াড় হিসেবে খেলেছেন। ম্যাচটি বাংলাদেশ ৪–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে সজীব মাত্র ১টি ম্যাচে করেছেন।

পরিসংখ্যান

আন্তর্জাতিক

আন্তর্জাতিক গোল

অনূর্ধ্ব-২৩

তথ্যসূত্র

বহিঃসংযোগ 
 
 
 
 

১৯৯৪-এ জন্ম
জীবিত ব্যক্তি
বাংলাদেশী ফুটবলার
ফুটবল ফরোয়ার্ড
আবাহনী লিমিটেডের (ঢাকা) ফুটবলার
মোহামেডান স্পোর্টিং ক্লাবের (ঢাকা) ফুটবলার
বাংলাদেশের আন্তর্জাতিক ফুটবলার
এশিয়ান গেমসে বাংলাদেশের প্রতিযোগী
বাংলাদেশের আন্তর্জাতিক যুব ফুটবলার
২০১৪ এশিয়ান গেমসের ফুটবলার
ফেনী সকার ক্লাবের খেলোয়াড়
বিজেএমসি দলের ফুটবলার
শেখ রাসেল ক্রীড়া চক্রের ফুটবলার
মুক্তিযোদ্ধা সংসদ ক্রীড়া চক্রের ফুটবলার
চট্টগ্রামের ক্রীড়াবিদ
বাংলাদেশ ফুটবল প্রিমিয়ার লিগের খেলোয়াড়
বসুন্ধরা কিংসের ফুটবলার
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
পুরুষ ফুটবল ফরোয়ার্ড